Пити се први пут придружио Дов Валеј пливачком клубу када је имао 9 година, почео је да побеђује на тркама и да обара клубске рекорде већ са 12 година. Када је имао 14 година, један пријатељ га је одвео да се придружи пливачком клубу града Дерби, али тренер клуба, некадашња олимпијска пливачица Мелани Маршал, није била задовољна Питијевим пливањем па га је ставила у спорију траку са млађим девојчицама. Према Питијевим речима, он није схватао пливање озбиљно све до 17. године, када је спремајући се за излазак са друштвом прочитао да се Крег Бенсон, са којим се познавао већ од јуниорске селекције, пласирао у полуфинале на 100 m прсним стилом на летњим Олимпијским играма 2012 у Лондону. Од тада је одлучио да се потпуно посвети пливању.